CELEX: 62014TN0658
Language: mt
Date: 2014-09-12 00:00:00
Title: Kawża T-658/14: Rikors ippreżentat fit- 12 ta’ Settembru 2014 – Jurašinović vs Il-Kunsill

27.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 380/23
            
         Rikors ippreżentat fit-12 ta’ Settembru 2014 – Jurašinović vs Il-Kunsill
   (Kawża T-658/14)
   2014/C 380/30
   Lingwa tal-kawża: il-Franċiż
   
      Partijiet
   
   
      Rikorrent: Ivan Jurašinović (Angers, Franza) (rappreżentant: O. Pfligersdorffer, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-deċiżjoni tat-8 ta’ Lulju 2014 sa fejn din illimitat l-aċċess tar-rikorrent għad-dokumenti msemmija fl-Anness 3 tad-deċiżjoni billi invokat il-protezzjoni tar-relazzjonijiet internazzjonali u l-protezzjoni tal-proċeduri ġudizzjarji u billi neħħiet minn dan il-kap id-dokumenti mitluba;
            
         
               —
            
            
               tikkundanna lill-Kunsill għall-ħlas, lir-rikorrent, tas-somma ta’ EUR 5  000 eskluża t-taxxa, jiġifieri EUR 6  000 taxxa u spejjeż inklużi bħala kumpens proċedurali bl-interessi bir-rata tal-BĊE fid-data tar-reġistrazzjoni tar-rikors;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni relatat mal-eċċezzjoni ta’ protezzjoni tal-proċeduri ġudizzjarji u tal-pariri legali prevista fit-tieni inċiż tal-Artikolu 4(2) tar-Regolament Nru 1049/2001 (1), sa fejn il-Qorti Ġenerali diġà ddeċidiet, fis-sentenza tagħha Jurašinović vs Il-Kunsill (T-63/10, EU:T:2012:516) li b’eżekuzzjoni tagħha ttieħdet id-deċiżjoni kkontestata, li minkejja li l-eċċezzjoni kienet applikabbli, f’dan il-każ ma setgħetx tkun ta’ suċċess.
            
         
               2.
            
            
               It-tieni motiv ibbażat fuq żball manifest ta’ evalwazzjoni relatat mal-eċċezzjoni ta’ effett ħażin fuq il-protezzjoni tal-interess pubbliku f’dak li jikkonċerna r-relazzjonijiet internazzjonali prevista fit-tielet inċiż tal-Artikolu 4(1)(a) tar-Regolament Nru 1049/2001, sa fejn id-dokumenti inwistjoni jikkonċernaw informazzjoni li toriġina mill-Unjoni Ewropea u mhux mis-sistema tan-Nazzjonijiet Uniti, b’mod li l-fluss ta’ informazzjoni ta’ din l-entità ma huwiex ikkontestat.
            
         
               3.
            
            
               It-tielet motiv ibbażat fuq żball manifest ta’ evalwazzjoni relatat mal-eċċezzjoni ta’ interess pubbliku superjuri li jippermetti, b’applikazzjoni tal-Artikolu 4(2) tar-Regolament Nru 1049/2001, li ssir deroga mill-protezzjoni tal-proċeduri ġudizzjarji u tal-pariri legali, sa fejn, minn naħa, il-proċess ikkonċernat mid-dokumenti llum huwa definittavment mitmum u, min-naħa l-oħra, ir-Repubblika tal-Kroazja llum hija Stat Membru tal-Unjoni Ewropea.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).